Abby Travis

Abby Travis (s. 10. marraskuuta 1969 Los Angeles, Kalifornia, Yhdysvallat) on yhdysvaltalainen muusikko, laulaja ja basisti. Hän on sekä sooloartisti että studio-ja kiertuemuusikko. Hänellä on ollut monipuolinen ura vaihtoehto- ja underground-musiikin kentällä. Abby Travisilla on takanaan tuottelias ura 1990-luvun alusta saakka. Hän on tehnyt yhteistyötä useiden artistien kanssa, kuten The Go-Go’s, Cher, Beck, Elastica, KMFDM, Eagles of Death Metal ja Masters of Reality. 
Abby Travis on yksi niistä vaihtoehtokulttuurin muusikoista, joka ei välttämättä ole massojen tuntema, mutta jonka vaikutus ja läsnäolo on ollut merkittävä etenkin Los Angelesin musiikkiskenessä. Abby on julkaissut useita sooloalbumeja, kuten "The Abby Travis Foundation" (1997), "Cutthroat Standards and Black Pop" (2000), "Glitter Mouth" (2006) ja "IV" (2012).
Elämä.
Los Angelesissa syntynyt ja kasvanut Abby on soittanut rock-keikoilla teinistä asti. Hänen bassonsoiton vaikuttajiinsa kuuluvat Geezer Butler, John Paul Jones ja Paul McCartney, ja hän on kehittänyt taitojaan kuuntelemalla parhaita. Travis muistelee, "Minulla kävi tuuri, koska Lovedolls oli osa kulttielokuvia, joita Dave Markey teki, ja meillä oli oikeita keikkoja. Ennen musiikkia olin kapinallinen lapsi, mutta vanhempani antoivat minun lähteä kiertueelle, koska näkivät että harjoittelin ja tein töitä tosissani."
Abby Travis aloitti musiikkiuransa täysin naisista koostuvassa Lovedolls-yhtyeessä, joka julkaisi ainoan albuminsa "Love One Another" vuonna 1991. Travis muistelee, ""Kitaristi Kim pyysi minut mukaan Lovedolls-nimiseen bändiin, kun olin 15-vuotias. Hän seurusteli veljeni kanssa ja tykkäsi tyylistäni — olin tehnyt hänelle tonnikalavoileipiä, ja se riitti. Hän sanoi: ”Opetan sinulle bassonsoittoa — älä vain kerro rumpalille, ettet ole koskaan ennen soittanut.”" 
Travis käytti tämän Lovedolls kokemuksen ponnahduslautana ja siirtyi työskentelemään studiomuusikkona ja vierailevana kiertusoittajana, sekä laulajana monipuolisen artistijoukon kanssa – aina Meat Puppetsista ja entiseen Monkees-jäsen Peter Torkiin saakka. Travis muistelee, "Yhtenä päivänä ajaessani Pacific Coast Highwaytä Mustangillani (’64½!) sain ahaa-elämyksen: ”Jos oikeasti panostan, voin olla yhtä hyvä kuin muut.” Valmistuttuani musiikkikoulusta aloin tietoisesti mennä koe-esiintymisiin. Laulutaito ja basson soitto yhtä aikaa olivat eduksi."" 
Hän esiintyi 1990-luvun alussa huumoriyhtye Spinal Tapin basistina ja tanssijana. "Pukeuduin keijuksi ja otin roolihahmon Promethia Pendragon. He pyysivät minut lavalle keijuksi tanssimaan. Olen siitä edelleen ylpeä." Hänen ensimmäinen iso kiertue oli ranskalaisen Vanessa Paradisin kanssa. Sen jälkeen hän pääsi Beckin bändiin. Kesken Beckin kiertueen Elastica tarvitsi basistin, ja Travis päätyi soittamaan molemmissa bändeissä. Esiinnyttyään Beckin ja Elastican kanssa vuoden 1995 Lollapalooza-festivaalilla, hän aloitti soolouran, josta tuli yhtä monimuotoinen kuin hänen aiemmat yhteistyökumppaninsa. 
Hänen ensimmäinen sooloalbuminsa "The Abby Travis Foundation" julkaistiin vuonna 1998 pienellä levymerkillä, jonka nimi oli hämmentävän pitkä: "You Seem Like a Nice Well Adjusted Person Records". Albumin goottilaisten ja kabareemaisten elementtien yhdistelmä niin tyylissä kuin sisällössäkin toi hänelle merkittävän kulttisuosion. Tätä hän hyödynsi entisestään julkaisemalla loppuvuodesta 2000 toisen albuminsa "Cutthroat Standards &amp; Black Pop", joka jatkoi samaa vahvan dramaattista linjaa. 
Lisäksi hän on tehnyt yhteistyötä myös punk-legenda Alice Bagin sekä Exene Cervenkan kanssa, tämän Original Sinners yhtyeessä vuonna 2004. Travis on esiintynyt myös The Banglesin ja The Melvinsin kaltaisten bändien kiertuebasistina. Yhdessä rumpali Gene Trautmannin (Queens Of The Stone Age, Eagles Of Death Metal) kanssa hän perusti yhtyeen Sumo Princess, joka Travisin mukaan syntyi vastareaktiona "kaikelle samalta kuulostavalle, ylikompressoidulle, automaattisesti viritetyllä laululla höystetylle paskalle." He julkaisivat albumin "When an Electric Storm."
Uran kohokohtia on muun muassa esiintyminen vuoden 2017 Women's March -mielenosoituksessa Los Angelesin keskustassa, jossa hän jakoi lavan U2 - yhtyeen The Edgen, Juliette Lewisin ja Rage Against the Machinen Brad Wilkin kanssa. Samana vuonna hänestä tuli Cherin basisti. Travis asuu nykyään New Yorkin osavaltion pohjoisosassa ja työskentelee musiikin parissa bändinsä Sumo Princessin kanssa.